Die GO GEORGE-passasiersdiensbeamptes is besig met 'n deur tot deur veldtog in die gemeenskap
Die Champions verduidelik hoe die busstelsel werk en hoe passasiers hul ritte kan beplan wanneer die busdiens op Sondag 28 April 2019 na hul omgewing uitrol
Om die uitrol van Fase 4B te vier, sal passasiers regoor die stelsel gratis bus ry van 28 tot 30 April as hulle hul Slimkaarte toon met die opklimslag. Om passasiers in die 4B-gebied te help om hul
Slimkaarte betyds vir hierdie spesiale aanbod te bekom, word een van die mobiele Slimkaartvoertuie vir bykans twee weke beskikbaar gestel om te roteer tussen vaste staanplekke in die gemeenskap om kaarte te verkoop en ritte te laai. 'n Pamflet met die skedule en staanplekke word hierdie week versprei. Daar is twee staanplekke in Nelson Mandelaboulevard, een by Heidedal Primêre Skool en een by Parkdene Sekondêre Skool.